Oosie-Nuus 07/2019 gedateer 21 Februarie 2019
Ons swemmers sluit die swemseisoen met goeie individuele prestasies af. Logan Truter (0/16) – Tweede posisie op die SENIOR VICTOR LUDORUMLYS met eerste plekke in 50m Rugslag, 50m Vlinderslag en die derde plek in die 200m Individuele Wisselslag.
Corlia Botha (0/19) – Sesde posisie op die SENIOR VICTRIX LUDORUMLYS met derde plekke in die 100m Vryslag en 50m Rugslag.
Werner Botha (0/19) – Tweede plek in die 50m Borsslag.
Carlo Janse van Rensburg (0/15) – Agtste posisie op die JUNIOR VICTOR LUDORUMLYS met die derde plek in 50m Rugslag en 50m Vlinderslag. Ons seunsswemmers behaal die derde plek in die Ope Seuns 200m Wisselslagaflos.
Die Oosie-atlete het tydens hierdie byeenkoms teen strawwe kompetisie te staan gekom. Ons topatlete vir hierdie byeenkoms, was:
Kyra Botha (0/19) – Verspring. Kyra het die verspringrekord vir o.19 meisies oortref met haar beste poging van 5.69m.
Marlo Prinsloo (0/19) – Verspring (6.80m)
Danie Botha (0/19) – 100m (10.92s) en 200m (22.19s).
Evert Alderson (0/19) – Diskus (46.56m).
Na die opleidingsdag by Mamarock Enduro het die afrigters drie leerders, met die vaardighede om op Motocross vlak deel te neem, gekies. Die Oosies wat ons trots gaan maak by die EnduroXGames, op 9 Maart is: Amber Botha (gr12), Emile Coetzee (gr8) en Jade Lotz (gr12). Hulle oefen elke naweek en werk hard daaraan om in die uitdagende kompetisie te kan presteer.
Die volgende Oosies is die wenners van die finaal op 20 Februarie.
• Juniors: 1ste plek - Lianke van Wyk, 2 de plek - Wian Styger, 3 de plek - Elsje Styger
• Seniors: 1ste plek - Anriëtte Haasbroek, 2de plek - Nica-May van Zyl, 3de plek - Marli Rheeder.
22 FEBRUARIE TE MENLOPARK
Die byeenkoms begin om 08:00 en eindig om ongeveer 18:30
Die busse met die atlete vertrek om 05:45 en die Blou Golf lede vertrek om 07:30 vanaf die skool en behoort om ongeveer 19:00 terug te wees.
Atlete moet geklee wees in die korrekte Oosie-drag en Oosie-golf lede in die korrekte skooldrag.
Daar is GEEN SKOOL VIR DIE ANDER LEERDERS NIE. Daar sal wel toesig by die skool beskikbaar wees.
Indien enige reëlings aangaande dié byeenkoms verander, sal die skool die ouers per sms in kennis stel.
Belangrike reëls van toepassing by die Interhoër
• Slegs atlete wat op 'n spesifieke tyd deelneem, mag op die atletiekveld wees.
• Geen ander leerder/mede-atleet (tensy hy/sy ook aan daardie item deelneem)/ouer of afrigter mag atlete op die veld vergesel nie. DIT KAN LEI TOT DIE ATLEET SE DISKWALIFIKASIE.
• Met byeenkomste is die kleredrag vir die atlete soos volg: Skool se amptelike atletiekdrag op die veld en amptelike Oosie-drag van die veld af. GEEN ANDER sportdrag (Top 10-hemde, Oosie oefenhemde ens.) mag gedra word nie.
BELANGRIK: UITTEKEN VAN LEERDERS
Leerders wat uitgeteken gaan word vir afsprake, se skooldagboekie (geen ander vorms of los papiere nie) moet reeds die vorige dag voltooi en deur die voogonderwyseres (Beheer-spasie) geteken word. Die leerder meld op die dag en tyd wat hy by die skool afgehaal word, saam met sy ouer, by die skool se ontvangs aan om formeel uitgeteken te word.
Leerders se skooldagboek moet ELKE DAG by die skool wees.
Enige navrae kan aan me Lee Bouwer gerig word.
GEEN PARKERING IN 32STE LAAN
Dit het onder ons aandag gekom dat ouers steeds in 32ste laan op die GEEN PARKERING AREAS langs die straat parkeer. Ons versoek ouers om NIE op hierdie areas te parkeer nie. Dit is 'n oortreding van die verkeerswet en 'n veiligheidsrisiko vir ons leerders (President Kruger Kinderhuis kinders en ander leerders) wat in 32ste laan uit die skoolterrein stap of met fietse en motorfietse uitbeweeg. Die geparkeerde motors belemmer die sig en beperk die beweging van verkeer in die straat Ons vra asseblief u samewerking alvorens die Metro Polisie genader sal word om die probleem aan te spreek.
Die proewe vir die Wintersport vind plaas op 23 Februarie.
Wedstryde op 26 Februarie teen Hoërskool Brits (tuis)
• Datum: 14 September 2019
• Plek: Hoërskool Oos-Moot
Kontak asseblief vir James Young by james@denovoib.co.za met jou kontakbesonderhede.